27/12/2021 | Administración LocalMunicipal
Cambre
Correccion de erros de anuncio de aprobación definitiva da modificación da ordenanza fiscal núm.23

O Concello de Cambre en sesión ordinaria do Pleno de data 26 de novembro do 2020, aprobou entre outros acordos a modificación para o exercicio 2021 da Disposición final da ordenanza fiscal num.16 reguladora da taxa pola ocupación de terreos de uso público con postos, barracas, espectáculos, atraccións ou recreo e por mesas e cadeiras con finalidade lucrativa e a modificación da Disposición final da ordenanza fiscal num.23 reguladora da taxa pola utilización privativa ou aproveitamento especial do dominio público con motivo da venda ambulante. Durante o período de exposición ao público non se formularon reclamacións, elevándose a definitivos os acordos provisionais adoptados relativos á modificación das ordenanzas fiscais núm.16 e núm.23, de conformidade co establecido no artigo 17.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, publicándose o anuncio de aprobación definitiva no Boletín Oficial da Provincia num.24, de data 5 de febreiro de 2021. Detectado un erro na transcripción do artigo 5 da ordenanza fiscal num.23 reguladora da taxa pola utilización privativa ou aproveitamento especial do dominio público con motivo da venda ambulante, publícase o texto integro da mesma a seguir, en cumprimento do establecido no artigo 17 do Real decreto lexislativo 2/2004: «ORDENANZA FISCAL Nº 23 Ordenanza fiscal reguladora da taxa pola utilización privativa ou aproveitamento especial do dominio público con motivo da venda ambulante Artigo 1º.- Fundamento e natureza En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo polo que se aproba o texto refundido da Lei reguladora das facendas locais, este Concello establece a “Taxa pola utilización privativa ou aproveitamento especial do dominio público con motivo da venda ambulante” no municipio de Cambre, que se rexerá pola presente Ordenanza fiscal. Artículo 2º.- Feito impoñible Constitúe o feito impoñible da taxa, a utilización privativa ou aproveitamento especial do dominio público con motivo da venda ambulante. Considérase venda ambulante a realizada por comerciantes fóra dun establecemento comercial permanente, de xeito habitual, ocasional, periódica ou continuada, nos perímetros ou lugares debidamente autorizados, en instalacións desmontables ou transportables, incluíndo os camións ou vehículos-tenda, carriños e outras instalacións de carácter itinerante. A venda ambulante tan só se poderá levar a cabo en calquera das modalidades previstas na ordenanza xeral reguladora da venda ambulante no termo municipal de Cambre. Artigo 3º.- Suxeitos pasivos Son suxeitos pasivos da Taxa regulada nesta Ordenanza, en concepto de contribuíntes, as persoas físicas e xurídicas, así como as entidades a que se refire o artigo 35.4 da Lei Xeral Tributaria, a favor de quen sexa outorgada a autorización para a realización da venda ambulante. Artigo 4º.- Responsables 1.-Responderán solidariamente das obrigas tributarias do suxeito pasivo as persoas físicas ou xurídicas ás que se refiren os artigos 41 e 42 da Lei xeral tributaria.2.-Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinale o artigo 43 da Lei xeral tributaria. Artigo 5º.- Cota tributaria 1.- A cota tributaria da taxa será a seguinte: A.- Tarifa aplicable á venda ambulante realizada en mercados periódicos ou fixos: 0,213 euros/m2/día Os vendedores que asistan durante o ano natural a un mínimo do 75% das feiras, terán unha bonificación do 50% da taxa de venda ambulante no exercicio seguinte, e sempre que manteña a porcentaxe de asistencia. B.- Tarifa aplicable á venda ambulante realizada en mercados ocasionales ou ocupacións esporádicas: 0,789 euros/m2/día 2. Para os efectos previstos para a aplicación do apartado anterior, terase en conta o seguinte: a) Se o número de metros cadrados do aproveitamento non fose enteiro redondearase por exceso para obter a superficie ocupada. b) Para a determinación da superficie a ocupar terase en conta a colocación de toldos, separadores, e outros elementos auxiliares, a fin de computar o perímetro total de ocupación. c) Se a cota resultante fora menor de 5 euros, liquidarase este importe como cota mínima por liquidación. Artigo 6º. - Devengo e período impositivo A taxa devengarase cando se inicie o aproveitamento, momento que, a estes efectos, se entende que coincide co de concesión da autorización, se a mesma foi solicitada. Cando se producise o uso privativo o aproveitamento especial sen solicitar autorización, o devengo da taxa terá lugar no momento do inicio de dito aproveitamento. A presente taxa ten natureza periódica, devengándose no primeiro día do período impositivo, que coincidirá co ano natural, salvo nos supostos de inicio ou cesamento na utilización ou aproveitamento especial do dominio público local, casos nos que procederá aplicar o prorrateo mensual correspondente ao período de ocupación real do dominio público. No caso de autorizacións para o exercicio da venda ambulante fóra das feiras e mercados periódicos organizados, a taxa devengaráse no momento de concesión da autorización. Nestes casos o periodo impositivo coincidirá con aquel determinado na autorización municipal. Cando a alteración na autorización se produza por cambio de titularidade, durante a vixencia da mesma, terá efectividade no período impositivo seguinte ó que tivera lugar. Artigo 7.- Réxime de declaración e ingreso 1.- As cantidades esixibles conforme ás tarifas previstas no artigo 5 desta ordenanza liquidaránse por cada aproveitamento autorizado ou realizado.2.- O ingreso da taxa realizarase: a) Tratándose de autorizacións para o exercicio da venda ambulante en feiras e mercados periódicos organizados, unha vez notificada a alta no padrón correspondente e no caso de prórroga da autorización, por anos naturais no lugar e forma que se estableza e que se notificará mediante edictos. b) Tratándose de autorizacións para o exercicio da venda ambulante fóra das feiras e mercados periódicos organizados, os solicitantes presentarán a autoliquidación da taxa e xustificante de ter ingresado a cota no momento de presentar a correspondente solicitude. Este ingreso terá a consideración de depósito previo e unha vez concedida a autorización se aplicará á liquidación que resulte. Cando, existindo autorización, non sexa efectiva a ocupación por causa imputable ó suxeito pasivo, non procederá a devolución da taxa, agás nos supostos que, no seu caso, se contemplen na Ordenanza reguladora da venda ambulante no termo municipal de Cambre. Artigo 8º. - Infraccións e sancións En todo ó relativo a cualificación das infraccións tributarias, así como a determinación das sancións que polas mesmas correspondan en cada caso, aplicarase o réxime establecido na Lei xeral tributaria e nas súas disposicións complementarias e regulamentarias e, en particular, polo establecido no réxime sancionador recollido na Ordenanza reguladora da venda ambulante no termo municipal de Cambre. DISPOSICIÓN FINAL.- A presente Ordenanza Fiscal quedará suspendida temporalmente desde o día seguinte á publicación da presente modificación no Boletín Oficial da Provincia ata o 31 de decembro de 2021, entrando en vigor automáticamente o primeiro día de 2022, sendo de aplicación ata a súa modificación ou derrogación expresa.» Cambre, 22 de decembro de 2021 A concelleira delegada da área de Economía, Facenda e Recursos Humanos P. D. (R. A. num.1323/2019, de 1 de xullo de 2019) María Dolores Pan Lesta